CELEX: 62009CN0393
Language: ro
Date: 2009-10-05 00:00:00
Title: Cauza C-393/09: Cerere de pronunțare a unei hotărâri preliminare introdusă de Nejvyšší správní soud (Republica Cehă) la 5 octombrie 2009 — Bezpečnostní softwarová asociace — Svaz softwarové ochrany/Ministerstvo kultury

16.1.2010   
            
            
               RO
            
            
               Jurnalul Oficial al Uniunii Europene
            
            
               C 11/14
            
         Cerere de pronunțare a unei hotărâri preliminare introdusă de Nejvyšší správní soud (Republica Cehă) la 5 octombrie 2009 — Bezpečnostní softwarová asociace — Svaz softwarové ochrany/Ministerstvo kultury
   (Cauza C-393/09)
   2010/C 11/24
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din acțiunea principală
   
   
      Reclamantă: Bezpečnostní softwarová asociace — Svaz softwarové ochrany
   
      Pârât: Ministerstvo kultury
   
      Întrebările preliminare
   
   
               1.
            
            
               Articolul 1 alineatul (2) din Directiva 91/250/CEE (1) a Consiliului din 14 mai 1991 privind protecția juridică a programelor pentru calculator trebuie interpretat în sensul că, în scopul protecției dreptului de autor asupra programului pentru calculator ca operă protejată prin dreptul de autor în conformitate cu respectiva directivă, prin expresia „oricare formă de exprimare a unui program pentru calculator” se înțelege și interfața grafică cu utilizatorul a unui program pentru calculator sau o parte a acesteia?
            
         
               2.
            
            
               În cazul unui răspuns afirmativ la prima întrebare, difuzarea programelor de televiziune, care permite publicului o percepție senzorială a interfeței grafice cu utilizatorul a unui program pentru calculator sau a unei părți a acesteia, desigur fără posibilitatea de a comanda în mod activ acest program, reprezintă o comunicare publică a unei opere protejată prin dreptul de autor, sau a unei părți a acesteia, în sensul articolul 3 alineatul (1) din Directiva 2001/29/CE (2) a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională?
            
         
      (1)  JO L 122, p. 42, Ediție specială, 17/vol. 1 p. 114.
   
      (2)  JO L 167, p. 10, Ediție specială, 17/vol. 1, p. 230.